Määruse (EL) nr 1380/2013 eesmärkide saavutamiseks ning eelkõige kalapüügi ja vesiviljeluse pikaajalise keskkonnaalase ja sotsiaal-majandusliku jätkusuutlikkuse tagamiseks antakse komisjonile õigus võtta kooskõlas ELi toimimise lepingu artikliga 290 vastu delegeeritud õigusakte seoses liikmesriikide teatavate keskkonnaalaste kohustustega kaasnevate kaitsemeetmetega, lossimiskohustuse rakendamisega ning üksikasjalike eeskirjade kehtestamisega nõuandekomisjonide toimimiseks, mis on sidusrühmade organisatsioonid, mille eesmärk on anda komisjonile ja liikmesriikidele soovitusi ja teavet küsimuste kohta, mis on seotud kalavarude majandamise ning kalanduse ja vesiviljeluse sotsiaal-majanduslike ning kaitsealaste aspektidega.

Käesolevas aruandes ei käsitleta sarnase sisuga delegeeritud õigusakte, mis on vastu võetud muude määruste kui ÜKP määruse alusel. See kehtib eelkõige delegeeritud õigusaktide puhul, mis hõlmavad meetmeid määruse (EL) 2016/1139 (edaspidi „Läänemere mitmeaastane majandamiskava“) artikli 7 kohaselt vastu võetud lossimiskohustuse rakendamiseks. Komisjon koostab aruande Läänemere mitmeaastase majandamiskavaga delegeeritud volituste kohta vastavalt kõnealuses majandamiskavas sätestatud tingimustele.

Lõpuks esitati kõigi ÜKP määrusega antud õigustel põhinevate delegeeritud õigusaktide eelnõud kalanduse ja vesiviljeluse eksperdirühmale, mis loodi selleks, et tagada nõuetekohane ekspertidega konsulteerimine delegeeritud õigusaktide ettevalmistamisel. Euroopa Parlamendi esindajaid on järjepidevalt kutsutud osalema kõnealuse eksperdirühma koosolekutel, kuid nende osalus on seni olnud piiratud. Konsultatsioonidega seotud dokumendid saadeti üheaegselt Euroopa Parlamendile ja nõukogule, nagu on ette nähtud delegeeritud õigusakte käsitlevas ühises seisukohas. Pärast delegeeritud õigusaktide vastuvõtmist tehti nad kõik teatavaks Euroopa Parlamendile ja nõukogule. Praeguseks ei ole Euroopa Parlament ega nõukogu ÜKP määruse artikli 46 lõike 5 kohaselt ette nähtud kahekuulise ajavahemiku jooksul vastuväiteid esitanud ühegi komisjoni poolt ÜKP määruse alusel vastu võetud delegeeritud õigusakti kohta. Teatavatel juhtudel on aga Euroopa Parlament taotlenud kõnealuse tähtaja pikendamist veel kahe kuu võrra.

3.2. ÜKP määruse alusel vastu võetud delegeeritud õigusaktide loetelu

Allpool on esitatud kõigi komisjoni poolt pärast ÜKP määruse jõustumist võetud asjaomaste delegeeritud õigusaktide loetelu. Kõnealused delegeeritud õigusaktid on liigitatud vastavalt nende õiguslikule seisundile (kehtivad, kontrollitavad ja kehtetuks tunnistatud või kehtivuse kaotanud). Loetelu ajakohastati viimati ja see kajastab olukorda 1. detsembril 2017.

3.2.1. Kehtivad delegeeritud õigusaktid

a) ÜKP määruse artikli 11 lõike 2 kohaselt

- Komisjoni 5. septembri 2016. aasta delegeeritud määrus (EL) 2017/117, millega kehtestatakse kalandusalased kaitsemeetmed merekeskkonna kaitsmiseks Läänemeres ning tunnistatakse kehtetuks määrus (EL) 2015/1778;

- Komisjoni 5. septembri 2016. aasta delegeeritud määrus (EL) 2017/118, millega kehtestatakse kalandusalased kaitsemeetmed merekeskkonna kaitsmiseks Põhjameres;

- Komisjoni 24. veebruari 2017. aasta delegeeritud määrus (EL) 2017/1180, millega muudetakse delegeeritud määrust (EL) 2017/118, millega kehtestatakse kalandusalased kaitsemeetmed merekeskkonna kaitsmiseks Põhjameres;

- Komisjoni 2. märtsi 2017. aasta delegeeritud määrus (EL) 2017/1181, millega muudetakse delegeeritud määrust (EL) 2017/117, millega kehtestatakse kalandusalased kaitsemeetmed merekeskkonna kaitsmiseks Läänemeres ning tunnistatakse kehtetuks delegeeritud määrus (EL) 2015/1778.

b) ÜKP määruse artikli 15 lõike 2 kohaselt

- Komisjoni 18. novembri 2014. aasta delegeeritud määrus (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile;

- Komisjoni 20. novembri 2015. aasta delegeeritud määrus (EL) 2016/171, millega muudetakse delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile;

- Komisjoni 18. aprilli 2017. aasta delegeeritud määrus (EL) 2017/1352, millega muudetakse komisjoni delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile;

c) ÜKP määruse artikli 15 lõigete 3 ja 6 kohaselt